Тыповыя рысы характару запрыгоненага калгасьніка – гэта цярплівасьць і ціхмянасьць. Змагацца адкрыта і шчыра супраць ціску і гвалту ён лічыць глупым, безсэнсавым і нават сьмешным. Сваёй мэты хітры калгасьнік імкнецца дасягнуць незаўважна, употай, а ўменьне падманваць і хітрыць лічыць паказчыкам розуму і разважлівай практычнасьці. У Эўропе такі менталітэт называюць сэрвільным (сэрвамі, ад лат. servus – раб, называліся прыгонныя сяляне, па нашаму – халопы).